**מהיר איכותי וטעים, ברשת מסעדות PUZZLE FOOD**

**מאת שוש להב**

**הרכיבו את הפאזל המנצח שלכם.. הושק ה- PUZZLE FOOD - רשת מסעדות אוכל מהיר ואיכותי, המציעה חוויה ייחודית של הרכבה אישית ומדויקת לטעמכם האישי, עם שף דניאל זך. אכן מהפכה בתחום הקולינריה**

האם גם אתם נתקלתם במסעדות בתפריט קשיח שלא ניתן להזיז בו דבר? ודאי, לרוב זה כך.. גם אם תרצו מהמנה הזו את החלק הזה ומהמנה ההיא את החלק ההוא, לא יתאפשר, ואז זה קצת מבאס, נכון? אז אפשר גם אחרת! הנה מקום לאכול בו, שכל אחד יכול להרכיב את הפאזל המנצח שלו.. וזו הסיבה הראשונה להמלצה עלPUZZLE FOOD . ואל דאגה, יש עוד סיבות רבות להמליץ על הפאזל פוד!!

מהפכה קולינרית בתחום הקולינריה - הרכיבו את הפאזל המנצח שלכם..

PUZZLE FOOD - רשת מסעדות אוכל מהיר ואיכותי, המציעה חוויה ייחודית של הרכבה אישית ומדויקת של טעמים, החל מבחירת טכניקת הכנת הבשר ועד לטעמו המדויק של הרוטב. המשמעות - שניתן לבחור את השילוב הכי שמתחשק לכם באותו רגע, ואז להנות מכל ביס..

דוד בובליל, נתי וירון אלטיט, הבעלים של הרשת האסיאתית "ריבר-נהר של טעמים מהמזרח", אשר הוקמה בשנת 2000 ומונה כיום 17 סניפים, הביאו רוח של מהפכנות לקולינריה המקומית כאשר השיקו לא מכבר את הבייבי החדש -  PUZZLE FOOD, שהיא, כאמור, רשת מסעדות אוכל מהיר ומאד טעים, המציעה חוויה ייחודית, הרכבה אישית של טעמים מחומרי הגלם הטובים ביותר.

**קונספט ייחודי:**

הקונספט המהפכני של PUZZLE FOOD הינו התאמה מוחלטת של המוצר לטעמו האישי של כל סועד, במטבח פתוח לרווחה: החל מבחירת נתח הבשר, טכניקת ודרגת העשייה, סוג הלחם (ויש שפע), הירקות ועד לתוספות והרטבים. היצירה האישית של כל אחד תורכב מחומרי הגלם הטובים ביותר, ברמה הקולינרית גבוהה מאוד ובמחיר הטוב ביותר. איך אומרים באנגלית: ווליו פור מאני. אתה משלם בעבור שווי המנה ולא יותר. מחיר שפוי והוגן. וטעיםםםם.

הכנת האוכל ובמיוחד המנה האישית שבחרנו, נעשית במקום ומול עינינו המשתאות, ברמת טריות מקסימלית - מטחינת הבשר, עישון במעשנת מקצועית במשך לילה שלם, רטבים מרתקים וטעימים במיוחד שנרקחים במקום, תוספות של צ'יפס טרי וביתי, סלטים ומטבלים טריים בהרכבים יצירתיים, שהלקוחות שותפים מלאים בהרכבתם.

**מגוון באפשרויות לשילוב:**

על בניית התפריט והפאן הקולינרי אחראי השף דניאל זך, לשעבר כרמלה בנחלה, כיום הבעלים והשף של מסעדת אסיה מוניקה. זך: "פאסטגוד FAST GOOD, הגשה מהירה של כריכים, שנעשים בהכנה איטית וארוכה, עם הרבה תשומת לב ומחשבה". ולמתקשים במלאכת ההרכבה, תפריט הרשת מציע גם מגוון מנות קבועות.

הנה, לדוגמא: המנה שהורכבה ע"י השף דניאל זך: PO’BOY - אונטר ריב צלוי, באגט, רוטב צ'ילי ברביקיו, חסה, מיונז ברביקיו, מלפפון כבוש - 49 ₪. המנה שהורכבה ע"י ירון אלטיט: קרל לואיס - חזה עוף צרוב בגריל, לחם בריאות, סלט קייל, טחינה ירוקה, סלט גזר, לימון כבוש, אבוקדו, פלפל קלו ועגבנייה - 36 ₪. המנה שהורכבה ע"י נתי אלטיט: ג'ננה בסוואנה - עוף מעושן, לחמניית פרנה, איולי לימון ירוק, חסה, פלפל קלוי, סלט גזר, פטרוזיליה, צ'אטני צ'ילי אננס, עגבנייה - 43 ₪. המנה שהורכבה ע"י דוד בובליל: הטלה של מנשה - אסאדו טלה מעושן, לחמניית פרנה, רוטב ברביקיו, צ'ימיצ'ורי, קולסלאו, כוסברה, מלפפון חמוץ, בצל מעושן - 51 ₪.

עסקיות צהריים מוגשות בימים א'-ה' בין השעות 17:00-12:00. בהזמנת מנה עיקריות, תקבלו סלט או פלחי תפוחי אדמה פריכים + שתיה ב 10 שקלים.

**בשבחי הסניף במרכז עזריאלי, חולון:**

הסניף במרכז עזריאלי חולון הוא כייף של מקום לבלות בו. המתחם החדש והנוצץ ממוקם ליד פארק פרס והאטרקציות הרבות שבו, ובאזור הבילויים החדש של חולון. במתחם עזריאלי עסקים רבים, עליהם ניתן להשקיף כשיושבים ב PUZZLE FOOD או כשלוקחים בטייק אווי. אוויר טוב ואווירה נעימה, שירות ידידותי תוך מתן הסברים ועצות טובות לגבי בחירת השילובים שיעשו לכם את מנת האוכל הכי טעימה לחיך האישי שלכם.

PUZZLE FOOD

#CREATE YOUR OWN TASTE

פתוח בימים ראשון - שבת 12:00-00:00

מרכז עזריאלי - הרוקמים 26 חולון 03-6568766, \*3652

מתחם המזון קניון וייצמן תל אביב

(צילום: אנטולי מיכאלו)